b'\n_START_ARTICLE_\n\xc5\xa0ukljetova ulica, Novo mesto\n_START_PARAGRAPH_\n\xc5\xa0ukljetova ulica je ena od ulic v Novem mestu. Imenuje se po slovenskem politiku in zgodovinarju Franu \xc5\xa0ukljetu. Ulica, ki je njegovo ime dobila leta 1970 danes poteka med Krallovo ulico in ulico Ob Te\xc5\xbeki vodi ter obsega 29 hi\xc5\xa1nih \xc5\xa1tevilk. Ulico, poimenovano po Franu \xc5\xa0ukljetu je Novo mesto prvi\xc4\x8d dobilo \xc5\xbee leta 1930. Takrat je ulica, ki je obsegala 28 hi\xc5\xa1nih \xc5\xa1tevilk, potekala od Kandijskega mostu mimo \xc5\xa0ukljetovega gradi\xc4\x8da Kamen in bolni\xc5\xa1nice Usmiljenih bratov do mestne meje. Leta 1955 so \xc5\xa0ukljetovo cesto preimenovali v Partizansko cesto, le-to pa so leta 1993 vklju\xc4\x8dili v Kandijsko cesto.'